.td_uid_2_603f7fdde3085_rand.td-a-rec-img{text-align:left}.td_uid_2_603f7fdde3085_rand.td-a-rec-img img{margin:0 auto 0 0} Il-Kunsill Nazzjonali tal-Ktieb (KNK) qed jippreżenta l-programm tal-attivitajiet kulturali għall-Festival tal-Ktieb fuq il-Kampus 2021, li għall-ewwel darba se jsir kollu kemm hu online bejn l-24 u s-26 ta' Marzu. Il-programm tħejja apposta għall-udjenza regolari ta' dal-Festival, jiġifieri l istudenti Universitarji u l-pubbliku, u sar f'ħidma ma' numru ta' dipartimenti tal-Università, għaqdiet studenteski, u pubblikaturi lokali. Kull waħda mis-17-il attività li ssib fil-programm – fosthom tnedijiet, klabbs tal-kotba, sessjoni ta' palk ħieles, u diskussjonijiet ma' kittieba internazzjonali u lokali – jixxandru mill-paġna tal-Facebook tal-KNK u s-sit tul it-tlitt ijiem tal-Festival. L-għan ewlieni tal-Festival tal-Ktieb fuq il-Kampus jibqa' li nippromwovu kull tip ta' letteratura, Melitensia, u kotba tar-riċerka, billi nipprovdu pjattaforma lill-pubblikaturi lokali fejn ikunu jistgħu ibigħu u jippromwovu l pubblikazzjonijiet tagħhom immirati għal udjenza postsekondarja u terzjarja. Is-seba' eżebituri tal-Festival huma BDL, Horizons, Merlin Publishers, Klabb Kotba Maltin/Midsea Books, Faraxa Publishing, Kite Group, SKS u l-Għaqda tal Malti – Università- kollha qed jippreżentaw titli ġodda u skontijiet speċjali fuq xi kotba għal waqt il-Festival jew saħansitra għax-xahar ta' Marzu kollu. Żur il Paġna tal-Eżebituri fil-programm online biex tara l-lista ta' kotba rrakkomandati u l-iskont fuqhom. Kull attività tal-Festival tal-Ktieb fuq il-Kampus se tixxandar b'xejn mis-sit tal-Kunsill Nazzjonali tal-Ktieb bejn l-Erbgħa 24 u l-Ġimgħa 26 ta' Marzu. Il-programm sħiħ tal-attivitajiet tista' tniżżlu minn hawn . Għal aktar informazzjoni segwi l-paġna tal-Facebook tal-KNK jew is-sit. Dan it-tagħrif twassal min-National Book Council. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_603f7fdde335a_rand.td-a-rec-img{text-align:left}.td_uid_3_603f7fdde335a_rand.td-a-rec-img img{margin:0 auto 0 0}